Document ID: 31993R0515

ΚΑΝΟΝΙΣΜΟΣ (ΕΟΚ) αριθ. 515/93 ΤΗΣ ΕΠΙΤΡΟΠΗΣ της 5ης Μαρτίου 1993 για τον καθορισμό της αξίας των προβλεπόμενων περιφερειακών ποσών αναφοράς για τους παραγωγούς σπόρων σόγιας, κραμβόσπορων, γογγυλόσπορων και ηλιανθόσπορων για την περίοδο εμπορίας 1992/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3766/91 του Συμβουλίου της 12ης Δεκεμβρίου 1991 για τη θέσπιση ενός συστήματος στήριξης για τους παραγωγούς σπόρων σόγιας, κραμβόσπορων, γογγυλόσπορων και ηλιανθόσπορων (1), και ιδίως τα άρθρα 3 και 8,
Εκτιμώντας:
ότι το άρθρο 3 παράγραφος 3 του κανονισμού (ΕΟΚ) αριθ. 3766/91 ορίζει ότι η Επιτροπή καθορίζει ένα προβλεπόμενο περιφερειακό ποσό αναφοράς για κάθε περιφέρεια που αναφέρεται στο πρόγραμμα περιφερειοποίησης ενός κράτους μέλους με βάση τη σύγκριση μεταξύ της απόδοσης σε σιτηρά ή ελαιούχους σπόρους αυτής της περιφέρειας και της μέσης απόδοσης της Κοινότητας σε σιτηρά ή ελαιούχους σπόρους-
ότι ο κανονισμός (ΕΟΚ) αριθ. 1405/92 της Επιτροπής (2) ορίζει ότι, έως ότου τα προβλεπόμενα περιφερειακά ποσά αναφοράς δημοσιευθούν στην Επίσημη Εφημερίδα των Ευρωπαϊκών Κοινοτήτων, τα κράτη μέλη μπορούν να λαμβάνουν ως βάση για τις προκαταβολές που καταβάλλονται στους παραγωγούς την προβλεπόμενη αξία των προβλεπόμενων περιφερειακών ποσών αναφοράς που μπορούν να υπολογισθούν βάσει των στοιχείων που ανακοινώνονται στην Επιτροπή μαζί με το πρόγραμμα περιφερειοποίησης-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ελαίων και Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στο παράρτημα Ι δίδεται μία συνοπτική εξήγηση του υπολογισμού του προβλεπόμενου περιφερειακού ποσού αναφοράς.
2. Τα προβλεπόμενα περιφερειακά ποσά αναφοράς για την περίοδο εμπορίας 1992/93 είναι αυτά που αναφέρονται στο παράρτημα ΙΙ.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαρτίου 1993.

Labels: 17
19